Abdulaziz Komilov Isroil elchisi Eduard Shapirani qabul qildi. Eduard Shapira /Foto: Investitsiyalar va tashqi savdo vazirligi 2020 yilning 26 avgust kuni O‘zbekiston tashqi ishlar vaziri Abdulaziz Komilov mamlakatda diplomatik faoliyatini yakunlayotgan Isroil davlatining favqulodda va muxtor elchisi Eduard Shapirani qabul qildi. TIV xabariga ko‘ra, muloqot chog‘ida turli sohalarda va shakllardagi O‘zbekiston-Isroil hamkorligining holati va uni yanada rivojlantirish istiqbollari yuzasidan fikr almashildi. O‘zbekistondagi diplomatik missiyasi yakunlanayotgani munosabati bilan elchining samarali faoliyati va ikki davlat o‘rtasidagi munosabatlarni rivojlantirishga qo‘shgan hissasi qayd etildi. O‘z navbatida, elchi Isroilning Toshkentdagi diplomatik vakolatxonasi rahbari sifatidagi faoliyatini qo‘llab-quvvatlaganligi uchun minnatdorchilik bildirdi, deyiladi xabarda.